სერგეი ბუბნოვი

სერგეი ნიკოლოზის ძე ბუბნოვი ( დ. 27 ივლისი [ძვ. სტ. 15 ივლისი], 1888, პეტერბურგი — გ. 16 ნოემბერი, 1957, ბერლინი) — გერმანელი გეოლოგი. ბერლინის მეცნიერებათა აკადემიის წევრი (1949).

 ბიოგრაფია 
1906 წელს ოჯახთან ერთად რუსეთიდან საცხოვრებლად გერმანიაში გადავიდა. 1910 წელს დაამთავრა ფრაიბერგის უნივერსიტეტი. გრაიფსვალდისა (1929–1950 ) და ბერლინის (1950 წლიდან) უნივერსიტეტების პროფესორი. 1950 წლიდან იყო გეოტექტონიკის ინსტიტუტის დირექტორი. მისი ძირითადი შრომები ეხება რეგიონულ და საერთო გეოტექტონიკის საკითხებს. ბუბნოვმა შეადგინა (1923 წელს და მოგვიანებით) დედამიწის ქერქის სტრუქტურული ელემენტების ძირითადი კლასიფიკაცია, ხოლო 1948 წელს ტექტონიკური მოძრაობის კლასიფიკაცია. ბუბნოვის ერთ-ერთი მთავარი თეორიული შრომაა — დედამიწის ციკლის განვითარება. მასვე ეკუთვნის შრომები გერმანიის გეოლოგიური აგებულებისა და ნახშირის ადგილმდებარეობის, აღმოსავლეთ ალპების ტრიასული ფაუნის შესახებ. ბუბნოვმა შეადგინა ასევე ევროპის კონტინენტის პალეოგეოგრაფიული რუკები. მინიჭებული აქვს გდრ-ის ეროვნული პრემია.

 თხზულებები 
 Fennosarmatia, В., 1952: Einführung in die Erdgeschichte, 3 Aufl., B., 1956;
 Основные проблемы геологии, М., 1960.

 რესურსები ინტერნეტში 


სქოლიო

კატეგორია:დაბადებული 27 ივლისი
კატეგორია:დაბადებული 1888
კატეგორია:გარდაცვლილი 16 ნოემბერი
კატეგორია:გარდაცვლილი 1957
კატეგორია:სანქტ-პეტერბურგში დაბადებულები
კატეგორია:გერმანელი გეოლოგები
კატეგორია:ფრაიბურგის უნივერსიტეტის კურსდამთავრებულები
კატეგორია:გეტინგენის მეცნიერებათა აკადემიის წევრები
კატეგორია:გეოლოგიურ-მინერალოგიურ მეცნიერებათა დოქტორები
კატეგორია:ბერლინში გარდაცვლილები